Vigyázzatok Magatokra!

Kedves Gyerekek!

Megkezdődött a várva várt szünidő, kipihenhetitek a tanév fáradalmait. 

Mielőtt átadnátok magatokat az önfeledt szórakozásnak, néhány dologra felhívnánk a figyelmeteket! 

Tanuljátok meg, hogy ha bajba kerültetek, azonnal hívjátok a 

112-es 

ingyenes segélyhívó számot.
 Itt azonnal eligazítást kaphattok arról, hogy mi a teendőtök, kitől várhattok segítséget. Ne felejtsétek el érthetően elmondani azt sem, hogy kik vagytok, honnan telefonáltok, és mi történt veletek. 

Otthonotok csak akkor lesz a nyugalom szigete számotokra, ha elővigyázatosak vagytok. 

Gondoljátok át: Hol tartjátok a lakáskulcsot? 

Merre menekülnétek, ha baj van? 

Szabadtéri programok előtt tájékozódjatok: milyen idő várható? Lesz-e vihar, jégeső, szél? 

Nézz utána, hol szabad fürdeni, mik a szabályok! 

Ne indulj egyedül strandolni, kirándulni, szórakozni! Mindig tájékoztasd a családodat, hozzátartozóidat hollétedről! 

Figyelj a tűzgyújtás szabályaira! Csak a kijelölt helyen, felnőtt felügyelete mellett rakj tüzet! 

Gondoskodj arról, hogy az oltáshoz szükséges eszközök és anyagok (pl.: lapát, víz, homok) a tűzrakóhely mellett legyenek előkészítve!

Gondolkozz! Tájékozódj! Nézz utána! Készülj fel! 

